# VÄRIAINEKASETTI

## Yleiskatsaus

Säilytä kunkin värin täyttä väriainekasettia lähettyvillä, jotta voit vaihtaa väriainekasetin heti, kun väriaine loppuu.

### Vaihtamisilmoitus

Kun väriaine on loppumassa, näyttöön tulee viesti "Vaihda värikasetti". Kun tämä viesti ilmestyy näytön yläreunaan, vaihda kyseisen värin värikasetti. (Esimerkki: kopiointitilassa)

Jos jatkat laitteen käyttämistä vaihtamatta kasettia, näyttöön tulee seuraava viesti, kun väriaine loppuu.

Vähissä oleva tai loppunut väriaine näytetään merkillä ().

- Y: keltainen väriaine
- M: magenta väriaine
- C: syaani väriaine
- Bk: musta väriaine

- Jos jokin väreistä loppuu (mukaan lukien musta väriaine), väritulostus ei onnistu. Jos kuitenkin Y-, M- tai C-väri loppuu, mutta jäljellä on yhä Bk-väriä, tulostus tapahtuu mustavalkoisena.
- Värit saattavat haalistua tai kuvat muuttua epätarkoiksi käyttöolosuhteiden mukaan.
- Neljä väriainekasettia (Y, M, C ja Bk) on asennettava.
- Säilytä käytetyt väriainekasetit muovipussissa (älä heitä niitä pois). Huoltoteknikko kerää käytetyt väriainekasetit.
- Jos kotinäyttö tai kopiointitilan aloitusnäyttö on valittuna, pitämällä [Kotinäyttö]-painiketta painettuna voit tarkistaa jäljellä olevan väriaineen arvioidun määrän (ilmaistaan prosentteina). Hanki uusi väriainekasetti vaihtamista varten ennen kuin määrä putoaa 0 %:iin.
- Jos väriaine loppuu ja kotinäyttö on valittuna, [Ei väriainetta] -viesti näytetään näytön oikeassa yläkulmassa.

- Älä heitä väriainekasettia tuleen. Väriainetta voi roiskua ja se voi aiheuttaa palovammoja.
- Säilytä väriainekasetteja pienten lasten ulottumattomissa.
- Jos väriainekasettia säilytetään pystyasennossa, väriaine voi kovettua ja muuttua käyttökelvottomaksi. Säilytä väriainekasetteja aina kyljellään.
- Jos käytät muuta kuin SHARPin suosittelemaa väriainekasettia, laitteen tuottama laatu ja suorituskyky voivat heikentyä. Olemassa on lisäksi laitteen vahingoittumisen vaara. Käytä aina SHARPin suosittelemaa väriainekasettia.

## Toiminta

1. #### Avaa etukansi (ylempi).

2. #### Vedä väriainekasettia itseesi päin.

   Vedä väriainekasetti varovasti ulos vaakatasossa.
   Jos sitä nykäistään, väriainetta saattaa roiskua kasetista.

   (Esimerkki) Keltaisen väriainekasetin vaihtaminen
   Pidä väriainekasetista kiinni molemmin käsin kuvan osoittamalla tavalla ja vedä se ulos laitteesta hitaasti.

3. #### Ota uusi väriainekasetti pakkauksesta ja ravistele sitä vaakasuunnassa viisi tai kuusi kertaa.

4. #### Työnnä uusi väriainekasetti hitaasti laitteeseen pitäen se vaakatasossa.

   Eriväristä väriainekasettia ei voi käyttää. Varmista, että asennat samanvärisen väriainekasetin.

5. #### Työnnä kasettia sisään, kunnes se napsahtaa tiukasti paikalleen.

6. #### Sulje etukansi (ylempi).

   Laite siirtyy automaattisesti kuvansäätötilaan, kun väriainekasetti on vaihdettu. Älä avaa etukantta tämän aikana.

Takaisin alkuun