# KOPIOINNIN ASETUKSET

## ”Perusasetukset”-välilehti

Näillä toiminnoilla valitut oletusasetukset koskevat laitteen kaikkia toimintoja (ei pelkkää kopiointitoimintoa).
Kopiointiasetukset palautetaan alkuperäisiksi, kun [VIRTA]-painike kytketään päälle, kun [CA]-näppäintä kosketetaan tai kun automaattisen perusasetuksiin palautumisen aikaväli on kulunut. Näillä asetuksilla muutetaan kopiointitilan oletusasetuksia.

###### Asetusten luettelo

Kohta | Kuvaus
--- | ---
Väritila | Oletusväritilan asetusten konfigurointi.
Paperitaso | Määritä paperitaso, jota käytetään oletustasona.
Valotustapa | Valotustilan oletusasetusten määritys.
Kopiosuhde | Kopiosuhteen oletusasetuksen määritys.
2-puol. kopio | Kaksipuolisen tilan oletusasetusten määritys. Jos asetukseksi valitaan muu kuin ”1-puolisesta 1-puolinen” ja kaksipuolinen toiminto tai automaattinen syöttölaite ei toimi kunnolla tai poistetaan käytöstä, asetukseksi vaihtuu ”1-puolisesta 1-puolinen”.
ULOSTULO | Tulostusmenetelmän ja ulostulotason oletusvalinnan määritys.
Trimmimoduulin asetus | Määrittää trimmitoiminnon oletusleveyden. Tämä asetus tulee näyttöön, kun satulaviimeistelijä (100 arkin nidonta) ja trimmilaite on asennettu.
Palaa oletusasetuksiin | Palauttaa kaikki asetukset tehtaan oletusasetuksiksi.

## ”Kopioinnin asetukset” -välilehti

Seuraavat asetukset liittyvät kopiointiin.

###### Kopioinnin valotuksen säätö

Säätää valotustasoa, kun kopioinnin valotustilaksi on valittu [Autom.].

Kohta | Kuvaus
--- | ---
Väri | Säätää kopioinnin valotustason valotuslevylle ja automaattiselle syöttölaitteelle väritilassa.
M/V | Säätää kopioinnin valotustason valotuslevylle ja automaattiselle syöttölaitteelle mustavalkotilassa.

###### Kääntökopioinnin asetus

Kun alkuperäinen ja paperi asetetaan erisuuntaisesti, tämä toiminto kääntää kuvaa automaattisesti 90 astetta, jotta se kopioituu paperille oikein.
Ota kääntökopioinnin asetus käyttöön, kun kopioit A5 (5-1/2" × 8-1/2") -kokoisia alkuperäisiä A5R (5-1/2" × 8-1/2"R) -kokoiselle paperille.

###### Lisää tai muuta esiasetettuja kopiosuhteita.

Lisää kaksi esiasetettua suurennussuhdetta (101 % – 400 %) ja kaksi esiasetettua pienennyssuhdetta (25 % – 99 %).
Voit myös tarvittaessa muuttaa esiasetettua suhdetta.
Muita esiasetettuja suhteita kuin lisättyjä ei voi muuttaa.

###### Enimmäiskopiomäärän asetus

Tällä asetuksella määritetään maksimimäärä, joka voidaan syöttää kopioiden lukumääräksi (jatkuvien kopioiden lukumäärä). Mikä tahansa numero väliltä 1–9999 voidaan valita.

###### Marginaalinsiirron perusasetus

Marginaalin siirron oletusasetuksen määritys. Määritä sekä etu- että takapuolen arvo asteikolla 0–20 mm (0–1”) 1 mm:n portain (2/8”).

###### Häivytyksen säätö

Tällä säädetään häivytystoiminnon oletushäivytysleveys. Määritä arvo väliltä 0 mm (0") – 25 mm (1") 3 mm:n (1/8") välein Reunahäivytyksen leveys- ja Keskihäivytyksen leveys -asetuksille.

###### Korttitoiminnon asetukset

Tällä määritetään korttitoiminnon oletusarvoinen alkuperäisen asiakirjan koko.
Määritä alkuperäisen X-mitta (vaakataso) ja Y-mitta (pystytaso) välille 25 mm (1”) - 216 mm (8-1/2”) 3 mm:n (1/8”) portain.
Jos ”Sovita sivulle” -valintaruudussa on , [Sovita sivulle] -näppäin näkyy aina korttitoiminnon näytössä.

###### Automaattinen satulanidonta

Satulanidonta suoritetaan automaattisesti, kun vihkokopiointitoiminto on käytössä.

###### Tab.kopioinnin alkuasetus

Asetuksella määritetään kuvansiirron leveyden (sarkainleveyden) oletusasetus sarkainkopioinnissa.
Määritä arvo välille 0 mm (0”) - 25 mm (1”) 3 mm:n (1/8”) portain.

###### Poista käytöstä ohjelman rekisteröinti

Tällä asetuksella voidaan estää työohjelmiin tallennettujen kopiointiasetusten poistaminen ja muuttaminen.

###### Ohisyöttötason esto kaksipuoleiskopioinnissa

Estää ohisyöttötason käytön 2-puolisessa kopioinnissa.
Ohisyöttötasoa käytetään usein tarra-arkkien, kalvojen ja muiden sellaisten erikoismateriaalien tulostukseen, joiden kaksipuolinen tulostus on kielletty. Jos tällainen erikoismateriaali pääsee kääntöyksikköön, se voi aiheuttaa tukoksen tai vaurioittaa yksikköä. Jos käytät usein tulostusmateriaalia, jolle 2-puolinen tulostus on kiellettyä, suosittelemme, että otat tämän asetuksen käyttöön.

###### Autom. paperinvalinnan esto

Poistaa automaattisen paperinvalinnan käytöstä.
Kun asetus on käytössä, valotuslevyllä tai automaattisessa syöttölaitteessa olevan alkuperäisen saman paperikoon automaattista valintaa ei tapahdu.

###### Automaattinen paperinsyöttötason valinta

Kun tämä asetus on käytössä ja paperia asetetaan syöttötasolle laitteen ollessa kopiointitilassa ja valmiustilassa, kyseinen taso valitaan automaattisesti.

###### Poista käytöstä mukautetun kuvan rekisteröinti

Estää mukautetun kuvan tallennuksen.

###### Poista käytöstä lähetys kopioinnin aikana

Poistaa kuvan lähetystoiminnon käytöstä kopioinnin aikana.

###### M/V 600 dpi × 600 dpi skannaustila syöttölaitteella

Automaattista syöttölaitetta käytettäessä mustavalkokopioinnin tarkkuutta voi säätää arvosta 600 × 400 dpi arvoon 600 × 600 dpi (korkea laatu).
Korkeaa laatua käytettäessä pieni teksti ja ohuet viivat toistetaan suuremmalla selkeydellä, mutta skannausnopeus on hitaampi.
Kun korkealaatuista tilaa ei ole valittu, seuraavat ehdot on täytettävä, jotta voidaan skannata 600 × 400 dpi:llä ja saavuttaa paras nopeus.

- Kopiointisuhteeksi on asetettava 100 %.
- Älä valitse erikoistoimintoa, joka muuttaa suhdetta.
- [Kopion kopio] ei saa olla käytössä.
- Älä kopioi mustavalkoista [Värikäynnistys]-näppäimellä.

###### M/V-pikaskannaus valotuslasilta

Valotuslasia käytettäessä mustavalkokopioinnin tarkkuutta voi säätää arvosta 600 × 600 dpi arvoon 600 × 400 dpi (suurinopeuksinen tila).
Suurinopeuksista tilaa käytettäessä ensimmäinen kopiointi on nopeampi, mutta kuva ei ole yhtä selvä.
Kun korkealaatuista tilaa ei ole valittu, seuraavat ehdot on täytettävä, jotta voidaan skannata 600 × 400 dpi:llä ja saavuttaa paras nopeus.

- Kopiointisuhteeksi on asetettava 100 %.
- Älä valitse erikoistoimintoa, joka muuttaa suhdetta.
- [Kopion kopio] ei saa olla käytössä.
- Älä kopioi mustavalkoista [Värikäynnistys]-näppäimellä.

###### Automaattinen tyhjennys ennen työn kopiointia

Mahdollistaa automaattisen tyhjennystoiminnon käytön silloinkin, kun kopiointityö ei ole valmis. Näin voidaan ehkäistä laitteen varattuna oleminen keskeneräisen kopiointityön vuoksi.

## Värien säädöt

Seuraavat asetukset liittyvät väreihin.

### Väritasapainon perusasetus

Jos olet säätänyt väritasapainon jonkin toisen toiminnon väritasapainon säädöllä ja olet rekisteröinyt asetukset ohjelmaan (enintään 48 asetusta), voit noutaa minkä tahansa niistä ja määrittää sen vakioasetukseksi*. Jos säädettyä asetusta tai haluttua väritasapainoa muutetaan, voit noutaa vakioasetuksen pysyvästi tällä menetelmällä.
* Näytettävät oletusarvot, kun toisen toiminnon Väritasapaino-säätönäyttö tulee esiin.

###### Palaa oletusasetuksiin

Tallennetut säätöarvot palautetaan oletusarvoiksi (kaikki värit palautetaan nollaan kahdeksalta tasolta).

### Automaattinen värikalibrointi

Värien automaattinen korjaus silloin, kun värikopioiden värit eivät näy. Laite tulostaa testisivun, testisivu skannataan ja värit korjataan automaattisesti.
Kun [Suorita]-näppäintä on kosketettu ja testisivu on tulostettu, näkyviin tulee viesti, joka kehottaa aloittamaan automaattisen kalibroinnin. Aseta testisivu valotuslasille kuvan osoittamalla tavalla (siten, että sivun reunassa oleva ohut viiva on vasemmalla).

Aseta testisivun päälle samankokoista kopiointipaperia (noin viisi arkkia), sulje automaattinen syöttölaite varovasti ja kosketa [Suorita]-näppäintä.

- Ennen kuin suoritat automaattisen värikalibroinnin, tarkista onko kohdistussäätö oikein. Jos kohdistussäätö ei ole oikein, suorita Kohdistussäädöt-toiminto.
- Jos värit ovat edelleen pois tasapainosta automaattisen värikalibroinnin suorittamisen jälkeen, automaattisen värikalibroinnin suorittaminen uudelleen saattaa parantaa väriä.

Takaisin ylös