# OHJELMAN TALLENTAMINEN

## Yleiskatsaus

Toiminto tallentaa useita kopiointiasetuksia yhdeksi ohjelmaksi. Kun tallennat ohjelman, voit helposti hakea ja käyttää sitä.
Katso seuraavista kohdista ohjeet ohjelmien hakemiseen kussakin tilassa:

- TALLENNETTUJEN KOPIOINTIASETUSTEN HAKEMINEN
- TALLENNETTUJEN FAKSIASETUSTEN HAKEMINEN
- TALLENNETTUJEN KUVANLÄHETYSASETUSTEN HAKEMINEN

###### Esimerkki ohjelman käytöstä

Oletetaan esimerkiksi, että A3 (11" × 17") -kokoiset CAD-piirustukset kopioidaan kerran kuukaudessa arkistointia varten ja että arkistoinnissa käytetään seuraavia asetuksia:

- A3 (11" × 17") -kokoiset CAD-piirustukset pienennetään A4 (8-1/2" × 11") -kokoon.
- Paperimäärän puolittamiseksi käytetään kaksipuolista kopiointia.
- Marginaalin siirtoa käytetään, jotta marginaaliin voidaan lävistää reikiä arkistointia varten.

Kun työohjelmaa ei ole tallennettu | Kun työohjelma on tallennettu
--- | ---
Aseta A3 (11" × 17") -koon pienentäminen A4 (8-1/2" × 11") -kokoon. Muuta valotusasetus. Aseta kaksipuolinen kopiointi. Aseta marginaalit. Aseta rei'itysasetukset. Kosketa [Värikäynnistys]-näppäintä tai [M/V käynnistys] -näppäintä. | Valitse kopiointiasetukset. Kosketa [Värikäynnistys]-näppäintä tai [M/V käynnistys] -näppäintä.
Tämä menetelmä edellyttää useiden asetusten tekemistä ja vie aikaa. Se voi myös aiheuttaa asetusvirheen. | Tämä menetelmä ei edellytä useiden asetusten tekemistä eikä vie aikaa. Lisäksi voit ottaa kopioita ilman asetusvirheitä.

- Enintään 48 ohjelmaa voidaan tallentaa.
- Ohjelma-asetukset säilyvät rekisteröityinä, vaikka päävirta on katkaistu.
- Ohjelman pikanäppäin voidaan rekisteröidä kotinäyttöön tai suosikkeihin.

## Toiminta

Alla on esimerkki ohjelman tallentamisesta kopiointitilassa.

1. #### Aseta tallennettava toiminto.

   Kun olet suorittanut toiminnon asettamisen, [Ohjelman rekisteröinti] -näppäin ilmestyy tehtäväpaneeliin.
   Kopioiden lukumäärää ei voida tallentaa.

2. #### Kosketa tehtäväpaneelissa [Ohjelman rekisteröinti] -näppäintä.

3. #### Kosketa näppäintä, johon ei ole vielä rekisteröity ohjelmaa.

4. #### Nimeä ohjelma ja kosketa [OK]-näppäintä.

   Ohjelma on tallentunut.

   Jos ohjelmaa ei nimetä, ohjelmanimeksi tallennetaan automaattisesti ohjelman numero.

5. #### Valitse haluatko lisäksi rekisteröidä ohjelman pikanäppäimen kotinäyttöön tai suosikkeihin.

   - Jos käyttäjän tunnistus on käytössä, laite rekisteröi ohjelman pikanäppäimen käyttäjän kotinäyttöön tai suosikkeihin.
   - Jos tunnistus ei ole käytössä, syötä pääkäyttäjän salasana ja rekisteröi ohjelman pikanäppäin.

Takaisin alkuun