# VEDOSKOPIOINTI

## Yleiskatsaus

Tämä toiminto tulostaa ainoastaan yhden kopiosarjan riippumatta määritettyjen kopiosarjojen määrästä, jolloin voit tarkistaa esikatselukuvan. Esikatselukuvan tarkistamisen jälkeen voit muuttaa asetuksia tarvittaessa ja suorittaa kopiointityön tehokkaasti.
Vedoskopiointi

- Jos vedoskopiointi käynnistetään laitteen tulostaessa toista työtä, toinen työ keskeytyy ja laite tulostaa yhden kopiosarjan etusijaisesti. Keskeytynyt työ jatkuu, kun yksi kopiosarja on tulostettu.
  Jos vedoskopiointi suoritetaan laitteen tulostaessa työtä, johon on määritetty sekä kaksipuolisuus että nidonta, yksi kopiosarja tulostetaan vasta, kun käynnissä oleva työ on valmis.
- Koneen tulostaessa toista työtä vedoskopioinnin jäljellä olevien kopioiden tulostus aloitetaan, kun ensimmäinen varattu tulostustyö on valmis.

## Toiminta

1. #### Aseta alkuperäinen asiakirja.

   Aseta alkuperäinen automaattiseen syöttölaitteeseen tai valotuslasille.
   - AUTOMAATTINEN SYÖTTÖLAITE
   - VALOTUSLASI

2. #### Määritä tarvittaessa haluamasi toiminnot kuten valotus ja kopiointisuhde.

3. #### Valitse kopioiden (kopiosarjojen) lukumäärä numeronäppäimillä.

   - Voit valita enintään 9999 kopiota (sarjaa).
   - Jos kopioiden määrä on virheellinen, kosketa [C]-näppäintä ja syötä sitten oikea lukumäärä.

4. #### Kosketa [Vedoskopiointi]-näppäintä.

   Kosketa [Vedoskopiointi]-näppäimen vasemmalla puolella olevaa näppäintä, jos haluat mustavalkoisen kopion. Kosketa [Vedoskopiointi]-näppäimen oikealla puolella olevaa näppäintä, jos haluat värikopion.
   Ainoastaan yksi kopiosarja tulostetaan.

5. #### Tarkista kopiointitulos. Jos ongelmia ei ilmene, kosketa [Aloita tulostus] -näppäintä.

   Jos kopiointitulos ei ole tyydyttävä, muuta asetuksia ja kosketa [Vedoskopiointi]-näppäintä.

   Voit myös muuttaa kopioiden määrää.
   [Vedoskopiointi]-näppäin ei ole näkyvissä, jos määritettynä on toiminto, joka ei ole käytettävissä.

Takaisin alkuun