# SUURKAPASITEETTITASO

## Yleiskatsaus

Suurkapasiteettitasoa käytetään silloin, kun tulostusmäärät ylittävät tavallisen tason kapasiteetin.

- Suurkapasiteettitasolle (MX-LC12) mahtuu enintään 3 500 arkkia A4-, B5- ja 8-1/2" × 11" -kokoista paperia.
- Suurkapasiteettitasolle (MX-LCX3 N) mahtuu enintään 3 000 arkkia A3W (12" × 18") – B5 (8-1/2"11"R) -kokoista paperia.

Saat lisätietoja paperikoon muuttamisesta jälleenmyyjältä tai valtuutetulta huoltoedustajalta.
Jos lisäsit laitteeseen erityyppistä paperia kuin siinä oli aiemmin, tarkista "Asetustilan" asetukset.

###### Tasolle asetettavan paperityypin tarkastaminen:

Valitse asetustilassa [Järjestelmäasetukset] → [Paperitason asetukset].
Älä aseta tasolle painavia esineitä äläkä paina tasoa alaspäin.

## Toiminta

### Suurkapasiteettitaso (MX-LC12)

1. #### Vedä paperitaso ulos.

   Vedä tasoa varovasti, kunnes se pysähtyy.

2. #### Aseta paperit paperitason keskelle.

   Lisää paperia tulostuspuoli alaspäin. Paperipino ei saa olla merkkiviivaa korkeampi (enintään 3,500 arkkia).

   Tuuleta paperinippua hyvin, ennen kuin asetat sen paperitasolle. Jos paperia ei tuuleteta, yhteen jäänet arkit voivat aiheuttaa paperitukoksen.

3. #### Työnnä paperitaso varovasti laitteeseen.

   Työnnä taso kunnolla laitteen sisälle.

### Suurkapasiteettitaso (MX-LCX3 N)

1. #### Paina käyttöpainiketta.

   Käyttöpainike vilkkuu ja paperitaso laskeutuu alas paperinlisäysasentoon. Odota kunnes käyttöpainikkeen valo on sammunut.

   Älä vedä tasoa ulos ennen kuin valo on sammunut. Jos vedät tason ulos väkisin valon palaessa tai vilkkuessa, seurauksena voi olla laitteen toimintahäiriö.

2. #### Vedä paperitaso ulos.

   Vedä tasoa varovasti, kunnes se pysähtyy.

3. #### Aseta paperit paperitason keskelle.

   Lisää paperia tulostuspuoli alaspäin. Paperipino ei saa olla merkkiviivaa korkeampi (enintään 3 000 arkkia).
   Kun tietty määrä paperia lisätään, paperitaso laskeutuu automaattisesti vähän alaspäin ja pysähtyy. Lisää paperia toistamalla toimenpide.

   ###### Varoitus:

   Älä työnnä kättäsi paperitason sisällä olevaan tilaan lisätessäsi paperia.

   Älä laita varapaperia tai esineitä tason sisällä olevaan tilaan.

4. #### Työnnä paperitaso varovasti laitteeseen.

   Työnnä taso kunnolla laitteen sisälle. Paperitaso nousee ylös sen jälkeen, kun taso on työnnetty sisään. Käyttöpainike vilkkuu paperitason noustessa ylös. Painikkeen valo palaa kiinteästi, kun taso on noussut ylös.

Takaisin alkuun