# TYÖTILANÄYTTÖ

## Yleiskatsaus

Työtilanäyttö tulee esiin, kun kosketetaan kosketuspaneelin [Työn tila] -näppäintä. Työtilanäytössä voidaan tarkistaa varatut työt, keskeneräiset työt ja valmiit työt. Kun välilehteä kosketetaan, näyttöön tulee työn tila kyseisessä tilassa.

- ###### Tulostus

  Luettelee tulostustyöt, kuten kopioinnin, tulostuksen tietokoneesta ja faksattujen tai muiden vastaanotettujen tietojen tulostuksen.

- ###### Skannaus

  Luettelee sähköpostiviestejä varten muunnettujen kuvien lähetystyöt sekä FTP- ja työpöytä-lähetystyöt.

- ###### FAX

  Luettelee puhelinlinjaa pitkin lähetetyt faksityöt.

- ###### internet-Faksi

  Luettelee Internetin kautta lähetetyt faksityöt.

Työtilanäytön tausta vaihtelee seuraavalla tavalla:

- Vihreä: työ käynnissä
- Keltainen: lämpenee tai odottaa
- Punainen: odottaa virheen poistumista
- Harmaa: ei töitä

Työtilanäytössä on kolme näyttöä työn eri käsittelytilojen mukaan. Voit vaihtaa näyttöä koskettamalla näppäintä [Taustatul.], [Työjono] tai [Valmis].

- ###### Taustatulostusluettelo (näytetään vain, kun tulostustyö vastaanotetaan tietokoneesta)

  Luettelee tulostustyöt, jotka on lähetetty tietokoneesta mutta joita ei ole vielä siirretty laitteelle. Siirron jälkeen työt siirtyvät työjonoluetteloon.

- ###### Työjonoluettelo

  Luettelee käynnissä olevat työt sekä työt, jotka ovat jonossa kopiointia, tietokoneesta tulostusta ja vastaanotetun faksin tulostusta varten. Tässä näkyvät myös käynnissä olevat työt sekä työt, jotka ovat jonossa faksitietojen lähetystä varten tai laitteella muunnettujen kuvatietojen lähettämistä varten. Työt siirtyvät Valmis-luetteloon tulostuksen tai lähetyksen jälkeen.

- ###### Valmis-luettelo

  Luettelee työt, jotka on jo kopioitu, tulostettu tai lähetetty.

Takaisin ylös