# ERIKOKOISTEN ALKUPERÄISTEN ASIAKIRJOJEN SKANNAUS(SEKAKOKO ALKUPERÄINEN)

## Yleiskatsaus

Tämä toiminto lähettää erikokoisia alkuperäisasiakirjoja samanaikaisesti.
Alkuperäisten skannauksen yhteydessä laite tunnistaa automaattisesti jokaisen alkuperäisen koon.
Tätä toimintoa voi käyttää vain seuraavissa alkuperäisasiakirjojen kokoyhdistelmissä:

- A3 ja B4, A3 ja B5, B4 ja A4 sekä A4 ja B5
- A4R ja B5, B4 ja A4R, B4 ja A5 sekä B5 ja A5
- 11″ × 17″ ja 8-1/2″ × 14″, 11″ × 17″ ja 8-1/2″ × 13″ sekä 11″ × 17″ ja 5-1/2″ × 8-1/2″

- Kun Sekakokoinen alkuperäinen -vaihtoehto on valittu, alkuperäisen skannauskokoa ei voi määrittää.
- Kun alkuperäisen skannauskoko on valittu, Sekakokoinen alkuperäinen -asetusta ei voi määrittää.
- Kiertotoiminto ei ole käytettävissä, kun Sekakokoinen alkuperäinen -asetus on käytössä.
- Tämä toiminto ei ole käytettävissä, jos [Järjestelmäasetukset] → [Laiteasetukset] → [Alkup. koon tunnistuksen asetus] -valintana asetustilassa (pääkäyttäjä) on ”AB-3”.

## Toiminta

1. #### Alkuperäisten asettaminen automaattiseen syöttölaitteeseen

   Aseta alkuperäiset asiakirjat siten, että kulmat on kohdistettu yhdessä syöttölaitteen vasempaan takakulmaan.
   - AUTOMAATTINEN SYÖTTÖLAITE

2. #### Syötä vastaanottajan faksinumero.

   - KOHDENUMERON SYÖTTÄMINEN NUMERONÄPPÄIMILLÄ
   - OSOITTEEN MÄÄRITYS OSOITEKIRJAN AVULLA
   - OSOITTEEN MÄÄRITYS HAKUNUMERON AVULLA
   - OSOITTEEN MÄÄRITYS YLEISEN OSOITEKIRJAN AVULLA
   - OSOITTEEN MÄÄRITYS LÄHETYSLOKIN AVULLA

3. #### Kosketa [Sekakokoinen alkuperäinen] -näppäintä.

   Valintamerkki tulee näkyviin kuvakkeeseen.

   Aseta sekakokoisten alkuperäisten ”Alkuperäinen”-asetukseksi ”Autom.”.

   ###### Sekakokoinen alkuperäinen -asetuksen peruuttaminen:

   Poista valintamerkki koskettamalla [Sekakok alkup.] -näppäintä.

4. #### Käynnistä alkuperäisasiakirjan skannaus koskettamalla [Aloita]-näppäintä.

   Voit katsoa esikatselukuvan ennen faksin lähettämistä koskettamalla [Esikatselu]-näppäintä. Kun olet skannannut alkuperäisen asiakirjan koskettamalla [Esikatselu]-näppäintä, voit skannata seuraavan alkuperäisen asiakirjan koskettamalla [Lisäskannaus]-näppäintä. Aloita kuvan lähetys koskettamalla [Aloita]-näppäintä.
   Lisätietoja on kohdassa KUVAN TARKISTUS ENNEN LÄHETYSTÄ. Tämän toiminnon asetuksia ei voi kuitenkaan muuttaa esikatselunäytössä.

Takaisin ylös