# VERKKOSKANNERITOIMINTO

## Yleiskatsaus

Verkkoskannerin avulla voidaan luoda kuvatiedosto laitteen skannaamasta alkuperäistiedosta ja lähettää tiedosto verkon kautta tietokoneeseen, FTP-palvelimeen tai muihin kohteisiin. Alkuperäinen asiakirja skannataan tarvittaessa tietokoneen TWAIN-yhteensopivalla sovelluksella.
Verkkoskanneritoiminto tarjoaa seuraavat skannaustilat.

### Skannaustila

Laitteen skannaustoiminto lähettää skannatun alkuperäisen seuraavaksi kuvatulla tavalla kohteen tietojen mukaan.

###### Skannaus sähköpostiin

Skannattu tiedosto liitetään sähköpostiviestiin ja lähetetään.

###### Skannaus FTP:lle

Skannattu tiedosto lähetetään määrättyyn kansioon FTP-palvelimelle.
Kun tiedosto lähetetään, on mahdollista lähettää sähköposti aiemmin tallennettuun sähköpostiosoitteeseen ilmoittamaan vastaanottajalle tiedoston sijainti.

###### Skannaus työpöydälle

Skannattu tiedosto lähetetään määrättyyn kansioon tietokoneeseen.
Skannaa työpöydälle -ominaisuuden käyttämistä varten on asennettava ohjelmisto laitteen mukana toimitetulta "Sharpdesk/Network Scanner Utilities" -CD-ROM -levyltä. Katso ohjelmiston järjestelmävaatimukset ohjekirjasta (PDF-tiedosto) tai CD-ROM-levyllä olevasta Readme-tiedostosta. Katso ohjelman asennusohjeet kohdasta "Sharpdesk-asennusopas".

###### Skannaus verkkokansioon

Skannattu tiedosto lähetetään laitteen kanssa samassa verkossa olevan Windows-tietokoneen verkkokansioon.
Toiminto voi lähettää sähköpostiviestin, jossa ilmoitetaan skannatun tiedoston tallennuspaikka.
Lisätietoja on kohdassa KUVAN LÄHETTÄMINEN SKANNAUSTILASSA.

### Internet-faksi-tila

Skannattu tiedosto lähetetään Internet-faksina. Internet-faksit vastaanotetaan tarvittaessa.
Laite tukee Suora SMTP:tä, mikä tarjoaa mahdollisuuden lähettää yrityksen sisällä internet-fakseja suoraan ilman postipalvelinta.

- Internet-faksitoiminnon käyttö edellyttää, että Internet-faksin laajennuspaketti on asennettu.
- Lisätietoja on kohdassa FAKSIN LÄHETYS INTERNET-FAKSI-TILASSA.

### Tiedonsyöttötila

Tiedonsyöttötilassa kosketusnäytön kautta syötetty tieto tai laitteen automaattisesti tuottama tieto lähetetään FTP-palvelimen hakemistoon tai tietokonesovellukseen XML-muotoisena metadatatiedostona.

- Metadata on tietoja tiedostosta, sen käsittelystä ja sen suhteista muihin tiedostoihin. Metadatan lähetystoiminnon käyttö edellyttää, että sovelluksen integraatiomoduuli on asennettu.
- Integrointimoduulin ja verkkoskanneritoiminnon yhdistäminen mahdollistaa metadatatiedoston liittämisen skannattuun kuvatiedostoon.
- Lisätietoja on kohdassa METADATAN LÄHETYS.

Takaisin ylös