# JATKOSARJALÄHETYKSEN PYYNTÖ F-KOODILLA

## Yleiskatsaus

Voit lähettää asiakirjan toisen laitteen F-koodin muistilokeroon (Jatkosarjalähetys) ja käskeä sitten toista laitetta lähettämään asiakirjan useisiin kohteisiin.
Jos esimerkiksi haluat lähettää asiakirjan kaukana sijaitseviin kohteisiin, voit lähettää asiakirjan kohteita lähellä olevaan laitteeseen, josta asiakirja lähetetään kaikkiin kohteisiin. Lähetyskuluja voidaan vähentää tällä tavalla. Halvinta on käyttää myös ajastinlähetystä, jolloin asiakirjat voi lähettää yöllä.

- SPECIFYING THE TIME FOR COMMUNICATION

- Tarkista ensin toisen laitteen F-koodin muistilokerolle asetettu F-koodi (alaosoite ja käyttökoodi).
- Kaikkien kohteiden tiedot on rekisteröitävä etukäteen toisen laitteen F-koodin muistilokeroon (Jatkosarjalähetys).
- Lähetyksen voi tehdä, vaikka kohde ei tukisi F-koodia.
- Laitteesi (jatkolähetyksen isäntä) vastaa ainoastaan kuluista, jotka aiheutuvat yhteydestä toiseen laitteeseen (jatkolähetyslaite). Toinen laite (jatkolähetyslaite) vastaa kuluista, jotka aiheutuvat yhteyksistä kaikkiin kohteisiin.
- Voit tarvittaessa käyttää tätä toimintoa sarjalähetyksen tai ajastinlähetyksen kanssa. Tämä on kätevää, jos tällaisia lähetyksiä on ohjelmoitu.

Kun tällä toiminnolla edelleen lähetettyjä fakseja tulostetaan edelleenlähetysosoitteeseen, vastaanoton päivämäärää ja aikaa ei voi tulostaa fakseihin. ("Vastaanottopäivämäärän ja ajan tulostus" pois käytöstä.)

###### F-koodin muistilokeroiden luominen:

Valitse asetustilassa [Järjestelmäasetukset] → [F-koodin muistilokero].

## Toiminta

1. #### Aseta alkuperäinen asiakirja

   Aseta alkuperäinen automaattiseen syöttölaitteeseen tai valotuslasille.
   - AUTOMAATTINEN SYÖTTÖLAITE
   - VALOTUSLASI

2. #### Määritä kohteen faksinumero.

   1. (1) Syötä kohteen linjanumero numeronäppäimillä.
   2. (2) Kosketa [Alaosoite]-näppäintä.
      /-merkki syötetään.
   3. (3) Syötä alanumero numeronäppäimillä.
   4. (4) Kosketa [Käyttökoodi]-näppäintä.
      /-merkki syötetään.
   5. (5) Syötä käyttökoodi numeronäppäimillä.
   - Jos alaosoite ja käyttökoodi on jo rekisteröity, voit valita myös pikanäppäimen.
   - Jos kohdelaitteen muistilokerolle ei ole määritetty käyttökoodia, voit ohittaa vaiheet (4) ja (5).

3. #### Käynnistä alkuperäisen asiakirjan skannaus koskettamalla [Käynnistä]-näppäintä.

   Jos asetit alkuperäiset sivut asiakirjan syöttötasolle, kaikki sivut skannataan.
   Jos asetat alkuperäisen asiakirjan valotuslasille, skannaa sivu kerrallaan.
   Kun olet skannannut viimeisen alkuperäisen sivun, kosketa [Luku loppu] -näppäintä.
   Skannauksen ja lähetyksen päätteeksi kuuluu merkkiääni.
   Voit katsoa esikatselukuvan ennen faksin lähettämistä koskettamalla [Esikatselu]-näppäintä. Kun olet skannannut alkuperäisen asiakirjan koskettamalla [Esikatselu]-näppäintä, voit skannata seuraavan alkuperäisen asiakirjan koskettamalla [Lisäskannaus]-näppäintä. Aloita kuvan lähetys koskettamalla [Käynnistä]-näppäintä.
   Lisätietoja on kohdassa KUVAN TARKISTUS ENNEN LÄHETYSTÄ.

Takaisin ylös