# SATULAVIIMEISTELIJÄ (50 ARKIN NIDONTA)

## Yleiskatsaus

Viimeistelijä sisältää lajittelutoiminnon, joka tulostaa lajitellut paperit ja niputtaa jokaisen paperierän, nitovan lajittelutoiminnon, joka nitoo tuloste-erät, satulanidontatoiminnon, joka nitoo arkit keskeltä ja taittaa ne kahtia, sekä paperin taittotoiminnon, joka taittaa paperit kahtia.
Lisävarusteena saatava rei'itysyksikkö on asennettava, jos tulostettu paperi halutaan rei'ittää.

### Toimintojen nimet

Kun kosketat nimeä, sen tiedot tulevat näkyviin.

×
Viimeistelijän pinoaja
Laite pinoaa nidottavat paperit väliaikaisesti.
×
Ulostulotaso
Nidotut ja lajitellut tulosteet tulevat tälle tasolle.
Tasoa voi siirtää. Vedä taso esiin, kun tulostat suurikokoiselle paperille (A3W, A3, B4, 12" × 18", 11" × 17", 8-1/2" × 14", 8-1/2" × 13").
×
Satulanidontataso
Satulanidotut tulosteet tulevat tälle tasolle.
×
Yläkansi
Avaa tämä kansi, kun laitteesta on poistettava paperitukos.
×
Etukansi
Avaa tämä kansi, kun haluat vaihtaa niittikasetin tai poistaa niittitukoksen.

- Älä aseta raskaita esineitä viimeistelijän päälle äläkä paina satulaviimeistelijää (50 arkin nidonta) alaspäin.
- Ole varovainen, kun kytket virran ja kun tulostus on käynnissä, sillä taso voi liikkua ylös ja alas.
- Satulaviimeistelijää (50 arkin nidonta) ei voi asentaa samanaikaisesti viimeistelijän kanssa.

### Tarvikkeet

Satulaviimeistelijässä (50 arkin nidonta) on käytettävä seuraavia niittikasetteja:

###### Viimeistely-yksikkö

Niittikasetti (noin 5 000 niittiä kasettia kohden × 3 kasettia) AR-SC2

###### Satulanidontaviimeistely-yksikkö

Niittikasetti (noin 2 000 niittiä kasettia kohden × 3 kasettia) AR-SC3

### Kasetin vaihtaminen (viimeistely-yksikkö)

Kun niittikasetista loppuvat niitit, käyttöpaneeliin avautuu asiasta ilmoittava viesti. Vaihda niittikasetti seuraavien ohjeiden mukaisesti.

1. #### Avaa etukansi

2. #### Purista niittikotelon vihreitä osia ja vedä koteloa ylöspäin ja sitten ulospäin

3. #### Poista tyhjä niittikasetti

   Vapauta niittikotelon kansi painamalla lukituspainiketta, ja irrota sitten niittikasetti.

   Jos kasetissa on edelleen niittejä, niittikasettia ei voi irrottaa.

4. #### Aseta uusi niittikasetti niittikoteloon

   Työnnä niittikasettia sisään, kunnes se napsahtaa paikalleen.

   Älä poista sinettiä kasetista, ennen kuin asetat kasetin koteloon.

5. #### Vedä niittejä pidättelevä sinetti suoraan ulos

6. #### Paina niittikotelo lujasti takaisin paikalleen

   Työnnä niittikoteloa, kunnes se napsahtaa paikalleen.

7. #### Sulje etukansi

   Suorita vedoskopiointi nitovassa lajittelutilassa ja varmista, että nidonta tapahtuu oikein.

### Kasetin vaihtaminen (satulanidontayksikkö)

Kun niittikasetista loppuvat niitit, käyttöpaneeliin avautuu asiasta ilmoittava viesti. Vaihda niittikasetti seuraavien ohjeiden mukaisesti.
Ennen tämän toimenpiteen aloittamista poista kaikki tulosteet satulaviimeistelijän (50 arkin nidonta) ulostulotasolta. Älä aseta poistettuja tulosteita takaisin ulostulotasolle.

1. #### Avaa etukansi

2. #### Tartu satulanidontayksikön kahvaan ja vedä sitä ulos hitaasti, kunnes se pysähtyy

3. #### Vedä satulanidontayksikön niittiyksikkö ulos ja kierrä sitä ylöspäin

4. #### Ota kiinni kunkin tyhjän niittikasetin oikeasta ja vasemmasta reunasta ja poista kasetit

   Vaihda molemmat niittikasetit.

5. #### Aseta uudet niittikasetit paikoilleen

   Poista niittikasettien kannet ennen asennusta.

6. #### Vedä satulaviimeistelijän nidontayksikköä eteenpäin ja käännä se sitten takaisin alkuperäiseen asentoon

7. #### Työnnä satulaviimeistelijä sisään

8. #### Sulje etukansi

   Suorita testitulostus tai -kopiointi käyttämällä satulanidontatoimintoa ja varmista, että nidonta tapahtuu oikein.

Takaisin ylös