# TULOSTIMEN ASETUKSET

## Oletusasetukset

Tulostimen tila-asetukset kuvataan seuraavassa.

###### Estä ilmoitussivun tulostus

Poistaa ilmoitussivun tulostuksen käytöstä.

###### Estä testisivun tulostus

Poistaa testisivun tulostuksen käytöstä.
Kun tämä asetus on käytössä, testisivuja ei voida tulostaa valitsemalla asetustilassa [Järjestelmäasetukset] → [Luettelon tulostus (käyttäjä)] → [Tulostimen testisivu].

###### A4/Letter-koon autom. vaihto

Tulostettaessa 8-1/2 x 11” (A4) -kokoista kuvaa, tämä asetus sallii A4 (8-1/2 x 11”) -kokoisen paperin käytön, jos 8-1/2 x 11” (A4) -kokoista paperia ei ole ladattu.

###### Tulostustummuustaso

Tämä vaalentaa tai tummentaa värillisten ja mustavalkoisten kuvien tulostustummuutta. Tulostustummuus voidaan säätää viidelle tasolle.

###### CMYK-valotuksen säätö

Tällä asetuksella voidaan säätää syaanin (C), magentan (M), keltaisen (Y) ja mustan (K) tummuutta. Kunkin värin tummuus voidaan säätää 17 tasolle.

###### Ohisyöttötason asetukset

Tämä tulee näyttöön vain, kun ohisyöttötaso on asennettu.

Kohta | Kuvaus
--- | ---
Salli paperikoon tunnistus ohisyöttötasossa | Tätä käytetään estämään tulostus, kun tulostustyölle määritetty paperikoko on eri kuin ohisyöttötasolle asetettu paperikoko.
Salli valittu paperikoko ohisyöttötasossa | Tätä käytetään estämään tulostus, kun tulostustyölle määritetty paperikoko on eri kuin ohisyöttötasolle asetettu paperikoko.
Poista ohisyöttölokero autom. paperivalinnasta | Kun paperityypin valinta asetetaan [Autom.]-tilaan, ohisyöttötaso poistetaan valittavissa olevien tasojen joukosta. Tätä suositellaan siinä tapauksessa, jos erikoispaperia lisätään usein ohisyöttötasolle.

###### Taustatulostusjono

Kun tämä asetus on otettu käyttöön, vastaanotetut tulostustyöt näkyvät työtilanäytön välimuistijonossa. Työt siirtyvät työjonoon sen jälkeen, kun laite on analysoinut ne. Useat analysoimattomat työt näkyvät välimuistijonossa.
Kun toiminto poistetaan käytöstä, vastaanotetut tulostustyöt näkyvät työjonossa sen sijaan, että ne näkyisivät välimuistijonossa. Poikkeuksen muodostavat salatut PDF-työt, jotka näkyvät välimuistijonossa.

###### Suoran USB-muistitulostuksen poistaminen käytöstä

Poistaa käytöstä USB-muistilaitteessa olevan tiedoston suoran tulostuksen.

###### Suoran verkkokansiotulostuksen poisto käytöstä

Poistaa käytöstä suoran tulostuksen verkkokansiosta.

###### Poista käytöstä lähetys tulostuksen aikana

Poistaa kuvan lähetystoiminnon käytöstä tulostuksen aikana.

## Liitäntäasetukset

Näitä asetuksia käytetään USB-porttiin tai verkkoporttiin lähetettyjen tietojen hallintaan ja seurantaan.

###### Heksadesimaalitulostus

Tätä toimintoa käytetään tulostustietojen tulostamiseen tietokoneelta heksadesimaalimuodossa yhdessä vastaavan ASCII-tekstin kanssa. Heksadesimaalitulostuksen avulla voidaan tarkistaa, lähetetäänkö tulostustiedot tietokoneesta tulostimeen oikein.
Esimerkki heksadesimaalitulostuksesta:

###### I/O-aikaraja

I/O-aikaraja voidaan asettaa miksi tahansa sekuntiluvuksi välillä 1–999.
I/O-aikaraja-toiminto katkaisee väliaikaisesti yhteyden, jos asetettu aika kuluu ilman, että portti vastaanottaa tietoa. Kun yhteys on katkennut, portti asetetaan automaattiselle valinnalle tai seuraava tulostustyö aloitetaan.

###### Ota USB-portti käyttöön

Mahdollistaa tulostuksen USB-portista.

###### USB-portin emulaation vaihtaminen

Jos laite on liitetty USB-portin kautta, valitse emuloitu tulostinkieli.
Seuraavat asetukset voidaan määrittää.

- Autom.
- Post Script
- PCL

- Asetukset ovat samat kuin kohdassa ”Verkkoportin emulaation vaihtaminen”.
- Jollei tulostinvirhettä tapahdu usein, suosittelemme, että käytät tehtaan oletusasetusta ”Autom.”.

###### Ota verkkoportti käyttöön

Mahdollistaa tulostuksen verkkoportista.

###### Verkkoportin emuloinnin vaihto

Asetusta käytetään emuloidun tulostinkielen valitsemiseen, kun laite on liitetty verkkoportin kautta.
Seuraavat asetukset voidaan määrittää.

- Autom.
- Post Script
- PCL

- Asetukset ovat samat kuin kohdassa ”USB-portin emulaation vaihtaminen”.
- Jollei tulostinvirhettä tapahdu usein, suosittelemme, että käytät tehtaan oletusasetusta ”Autom.”.

###### Portin vaihtomenetelmä

Asetuksella valitaan, milloin portin vaihto tapahtuu.

Kohta | Kuvaus
--- | ---
Vaihda työn lopussa | Portti vaihtuu automaattiseen valintaan, kun tulostus päättyy.
Vaihto I/O-aikarajan jälkeen | Kun kohdassa ”I/O-aikaraja” asetettu aika kuluu, portti vaihtuu automaattiseen valintaan.

Laitteessa on käytettävissä seuraavat kaksi tulostinporttia:

- USB-portti
- Verkkoportti

## Automaattinen värikalibrointi

Värien automaattinen korjaus silloin, kun värikopioiden värit eivät näy.
Laite tulostaa testisivun, testisivu skannataan ja värit korjataan automaattisesti.
Kun [Suorita]-näppäintä on kosketettu ja testisivu on tulostettu, näkyviin tulee viesti, joka kehottaa aloittamaan automaattisen kalibroinnin.
Aseta testisivu valotuslasille kuvan osoittamalla tavalla (siten, että sivun reunassa oleva ohut viiva on vasemmalla).

Aseta testisivun päälle samankokoista kopiointipaperia (noin viisi arkkia), sulje automaattinen syöttölaite varovasti ja kosketa [Suorita]-näppäintä.

- Ennen kuin suoritat automaattisen värikalibroinnin, tarkista onko kohdistussäätö oikein.
  Jos kohdistussäätö ei ole oikein, suorita Kohdistussäädöt-toiminto.
- Jos värit ovat edelleen pois tasapainosta automaattisen värikalibroinnin suorittamisen jälkeen, automaattisen värikalibroinnin suorittaminen uudelleen saattaa parantaa väriä.

Takaisin ylös