# VALOTUSLASIN KÄYTTÖ FAKSIN LÄHETTÄMISEEN SUORALÄHETYSTILASSA

## Yleiskatsaus

Skannatun alkuperäisen lähettämistä ilman sen tallentamista laitteen muistiin kutsutaan "suoraksi lähetykseksi".
Tässä osassa selitetään, miten alkuperäinen skannataan valotuslasilta ja lähetetään suoraan.
Kun faksi lähetetään valotuslasia käyttäen suoralähetystilassa, ainoastaan yksi sivu voidaan lähettää.

- Seuraavia toimintoja ei voi käyttää suoralähetystilassa:
  Ajastinlähetys, 2->1, korttitoiminto, työn kokoaminen, pollausmuisti, alkuperäisten määrä, tiedosto, pikatiedosto, muistilokero, kirjan jako, pollaus, 2-puolinen skannaus, haku yleisestä osoitekirjasta.
- Uudelleenlähetystä ei suoriteta suoran lähetyksen epäonnistuessa yhteysvirheen tai muun syyn vuoksi.
- Suoralähetystilassa [Esikatselu]-näppäin ei ole käytettävissä.

Älä sijoita mitään esineitä valotuslasin takaosassa olevan alkuperäisen asiakirjan koon tunnistimen alle. Jos automaattinen syöttölaite suljetaan ja alla on jokin esine, alkuperäisen koon tunnistimen levy saattaa vahingoittua, mikä estää asiakirjan koon tunnistamisen oikein.
Tietoja alkuperäisen koon tunnistimen sijainnista on kohdassa "YLÄOSA".

## Toiminta

1. #### Alkuperäisten asettaminen valotuslasille

   - VALOTUSLASI

2. #### Kosketa tehtäväpaneelin [Lähetä suoraan] -näppäintä.

3. #### Määritä kohteen faksinumero

   - KOHDENUMERON SYÖTTÄMINEN NUMERONÄPPÄIMILLÄ
   - KOHTEEN MÄÄRITYS OSOITEKIRJAN AVULLA
   - KOHTEEN MÄÄRITYS HAKUNUMERON AVULLA
   - KOHTEEN MÄÄRITYS LÄHETYSLOKIN AVULLA
   - Voit määrittää ainoastaan yhden kohteen. Pikanäppäintä, johon on tallennettu useita kohteita, ei voi käyttää.
   - Kohdetta ei voi noutaa yleisestä osoitekirjasta.

4. #### Kosketa [Käynnistä]-näppäintä.

   Kun linja on kytketty kohteeseen, alkuperäisten skannaus alkaa.
   Jos faksilähetys on jo käynnissä, kun suoralähetys suoritetaan, suoralähetys odottaa, kunnes edellinen lähetys on valmis. Kun edellinen lähetys on päättynyt, suoralähetys käynnistyy.
   Suoralähetyksen odottaessa voit ainoastaan tarkistaa työn tilan.
   - TYÖTILANÄYTTÖ

   ###### Alkuperäisen skannauksen peruuttaminen:

   Kosketa [Peruuta skannaus]-näppäintä.

Takaisin alkuun